साहित्यक मित्रों के प्रति दुर्गेश बहुत समर्पित और भावुक थे तथा नवोदित रचनाकारों के लिए संवेदनशील थे। मुझे पता है कि शेखावाटी अंचल में धनपतियों की सेवा-चाकरी की एक पुरानी साहित्य परम्परा है लेकिन दुर्गेश पूरी तरह अक्खड़ और फक्खड़ तथा एकला चलो रे की पवित्रता से सृजन और व्यवहार करते थे। मैं जब-जब राजस्थानी भाषा, साहित्य एवं संस्कृति अकादमी, बीकानेर और राजस्थान साहित्य अकादमी, उदयपुर का अध्यक्ष रहा तो वह कहा करते थे, ''प्रगतिशील साहित्यकारों को अब इन अकादमियों से कुछ भी पाना कठिन हो जायेगा क्यों कि वेद व्यासजी तो खुद प्रगतिशील लेखक संघ के महामंत्री हैं।``